

2


[image: Герб Чувашии]

ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"СОЦИАЛЛӐ ПУРНӐҪПА КУЛЬТУРА, 
КОММУНАЛЛӐ ХУҪАЛӐХПА ЙӐЛА ОБЪЕКЧӖСЕМ 
ТАТА ИНВЕСТИЦИН ПЫСӐК ПРОЕКЧӖСЕМ (ВӖСЕНЕ ВЫРНАҪТАРАС (ПУРНӐҪЛАС) ТӖЛЛЕВПЕ ЧӐВАШ РЕСПУБЛИКИН ПАТШАЛӐХ ХАРПӐРЛӐХӖНЧИ, 
МУНИЦИПАЛИТЕТ ХАРПӐРЛӐХӖНЧИ ҪӖР ЛАПТӐКНЕ ТАТА ПАТШАЛӐХ ХАРПӐРЛӐХНЕ УЙӐРМАН ҪӖР ЛАПТӐКНЕ АУКЦИОНСЕМ ИРТТЕРМЕСӖРЕХ АРЕНДӐНА УЙӐРСА ПАМА ИРӖК ПАРАҪҪӖ) ТИВӖҪТЕРМЕЛЛИ ВИҪЕСЕНЕ ПАЛӐРТАССИ ҪИНЧЕН" САККУНӖН 
3 СТАТЙИНЕ УЛШӐНУ КӖРТЕССИ ҪИНЧЕН 

Чӑваш Республикин Патшалӑх Канашӗ
[bookmark: _GoBack]2020 ҫулхи ака уйӑхӗн 16-мӗшӗнче
йышӑннӑ

Чӑваш Республикин "Социаллӑ пурнӑҫпа культура, коммуналлӑ хуҫалӑхпа йӑла объекчӗсем тата инвестицин пысӑк проекчӗсем (вӗсене выр-наҫтарас (пурнӑҫлас) тӗллевпе Чӑваш Республикин патшалӑх харпӑрлӑ-хӗнчи, муниципалитет харпӑрлӑхӗнчи ҫӗр лаптӑкне тата патшалӑх харпӑр-лӑхне уйӑрман ҫӗр лаптӑкне аукционсем ирттермесӗрех арендӑна уйӑрса пама ирӗк параҫҫӗ) тивӗҫтермелли виҫесене палӑртасси ҫинчен" 2015 ҫулхи ҫӗртме уйӑхӗн 22-мӗшӗнчи 32 №-лӗ саккунӗн (Чӑваш Республикин Сакку-нӗсен пуххи, 2015, 6 №; "Республика" хаҫат, 2018, ҫӗртме уйӑхӗн 20-мӗшӗ) 3 статйин 1-мӗш пайӗн 2-мӗш пунктне улшӑну кӗртес, "ӑ" тата "б" ҫум пунктсене ҫакӑн пек ҫырса хурас:
"ӑ) уйӑрса паракан ҫӗр лаптӑкӗ ҫинче тӑвакан нумай хваттерлӗ ҫурт, ӑна урӑх ҫӗр лаптӑкӗ ҫинче вырнаҫнӑ тата Чӑваш Республикин территори-йӗнчи проблемӑллӑ объектсен пӗрлехи переченьне кӗртнӗ нумай хваттерлӗ ҫуртсене тума хӑйсен укҫи-тенкине явӑҫтарнӑ ҫынсен прависене тавӑрмал-ли ӗҫсене пурнӑҫлас енӗпе Чӑваш Республикин Пуҫлӑхӗ ҫирӗплетнӗ план-графика кӗртнӗ нумай хваттерлӗ ҫурта туса пӗтерессипе ҫыхӑннӑ тивӗҫсене пурнӑҫламалли условипе тӑваҫҫӗ;
б) уйӑрса паракан ҫӗр лаптӑкӗ ҫинче тӑвакан нумай хваттерлӗ ҫурт, ӑна пурӑнмалли пӳлӗм уйӑрса памаллине шута илекен килӗшӳрен тухса тӑ-ракан шар курнӑ граждансен требованийӗсене тивӗҫтермелли условипе 
тӑваҫҫӗ. Чӑваш Республикин "Чӑваш Республикин территорийӗнче ҫурт лартакансен ӗҫӗ-хӗлне (ӗҫлеменнине) пула шар курнӑ граждансен – нумай хваттерлӗ ҫуртсем тума пая кӗрсе хутшӑнакансен прависене хӳтӗлесси ҫинчен" 2011 ҫулхи чӳк уйӑхӗн 25-мӗшӗнчи 67 №-лӗ саккунӗн 2 статйипе килӗшӳллӗн Чӑваш Республикин территорийӗнчи проблемӑллӑ объектсен пӗрлехи переченьне кӗртнӗ нумай хваттерлӗ ҫуртсене тума хӑйсен укҫи-тенкине явӑҫтарнӑ граждансене Раҫҫей Федерацийӗн саккунӗсемпе килӗшӳллӗн шар курнӑ граждансен шутне кӗртеҫҫӗ.".

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

